பஞ்சாப் நேஷனல் வங்கியில் நடந்த மோசடி தொடர்பாக, அந்த வங்கியின் முன்னாள் தலைவர் உஷா ஆனந்த சுப்ரமணியன் உள்ளிட்ட 25 பேர்மீது சி.பி.ஐ வழக்குப் பதிந்துள்ளது. முக்கிய குற்றவாளியான நீரவ் மோடி, இவரின் தாய்மாமாவும் கீதாஞ்சலி ஜூவல்லர்ஸ் உரிமையாருமான மேகுல் சோக் ஷி ஆகியோர் கடந்த டிசம்பர் மாதமே இந்தியாவை விட்டு வெளியேறிவிட்டனர். ஏற்கெனவே பொதுத்துறை வங்கிகளிடம் 9,000 கோடி அளவுக்கு கடன் வாங்கிவிட்டு, லண்டனில் தஞ்சமடைந்துள்ள விஜய் மல்லையாவை இந்தியாவுக்குக் கொண்டுவருவதற்கான வழக்கு, லண்டன் நீதிமன்றத்தில் நடைபெற்றுவருகிறது.